Alemão

Ricardo Rogério de Brito (født 22. november 1961 i Lavras), kjent som Alemão, er en brasiliansk tidligere fotballspiller. Tilnavnet hans Alemão betyr tysk på portugisisk og viser til hans blonde hårfarge.

Alemão startet karrieren hos Fabril, et lag fra hans hjemby Lavras i delstaten Minas Gerais. Karrieren skjøt fart etter overgangen til topplaget  i 1981. Han etablerte seg på laget i rollen som defensiv midtbanespiller, og i 1985 ble han utnevnt på årets lag i brasiliansk seriefotball.

I 1986 var han del av det brasilianske landslaget som røk ut av VM mot  på straffesparkkonkurranse i kvartfinalene.

I 1987 ble han kjøpt av . I 1986/87-sesongen fikk han med seg fire seriekamper for Atlético. 1987/88-sesongen var hans eneste hele sesong for klubben. Han spilte da 31 seriekamper og ble kåret til ligaens beste utenlandske spiller av magasinet Don Balón. En krangel med klubbpresident Jesús Gil førte til at Alemão forlot klubben i 1988 til fordel for , hvor han ble lagkamerat med Diego Maradona og landslagskollega Careca. I løpet av sine fire sesonger hos Napoli ble han seriemester i 1990 og vant UEFA Cupen i 1989, hvor han bidro med et av lagets fem mål i finaleseieren over .

I 1989 var han del av det brasilianske landslaget som vant Copa América. Da Brasil røk ut av VM i 1990 i åttendedelsfinalen etter et ettmålstap for , opplevde Alemão at mange utpekte ham til syndebukk for Claudio Caniggias seiersmål. Kritikerne anklaget Alemão for å ha latt seg for enkelt passere av klubbkamerat Maradona i trekket i forkant av Caniggias mål. Tapet for Argentina ble Alemãos siste kamp for landslaget.

Alemão forlot Napoli i 1992. De to påfølgende sesongene spilte han for . Den siste sesongen endte med nedrykk til Serie B.

I en alder av 33 år vendte Alemão i 1994 hjem til brasiliansk seriefotball, der han spilte to sesonger for , før han trappet ned med én siste sesong hos Volta Redonda i 1996.

Referanser

Eksterne lenker 
 
 BDFutbol

Brasilianske fotballspillere
Brasilianske fotballtrenere
Spillere i Fotball-VM 1990
Spillere i Fotball-VM 1994
Spillere i Copa América 1989
Fotballspillere for Botafogo de Futebol e Regatas
Fotballspillere for Atlético Madrid
Fotballspillere for SSC Napoli
Fotballspillere for Atalanta BC
Fotballspillere for São Paulo FC
Personer fra Minas Gerais